Radošais konkurss skolēniem

**Infografiku konkurss “Ceļš uz nākotni ”**

NOLIKUMS

**Mērķis:** radīt skolēniem mērķtiecīgu interesi savas karjeras veidošanā, attīstot radošās spējas un prasmes IT

 pielietošanā.

**Uzdevumi:**

1. Veicināt skolēnos prasmi izvirzīt mērķi un izstrādāt konkrētus uzdevumus tā sasniegšanai.
2. Pielietojot zināšanas IT tehnoloģijās, attīstīt skolēnos radošo pašizpausmi, saistībā ar reālo dzīvi.
3. Attīstīt prasmi atlasīt, strukturēt un vizuāli attēlot informāciju par konkrēta mērķa sasniegšanu.
4. Paplašināt skolēnu zināšanas par infografiku veidošanu.

**Konkurss tiek rīkots projekta “Karjeras atbalsts vispārējās un profesionālās izglītības iestādēs” ietvaros.**

**Konkursa dalībnieki:** Balvu un Baltinavas novada vispārējās izglītības iestāžu 7.-12.klašu skolēni

**Konkursa izpildes termiņš:** 22.03.2021.-12.04.2021.

**Darba gaita:**

1. Izvēlies kādu no sev interesējošām profesijām!
2. Izpēti, kurās mācību iestādēs šo profesiju var apgūt!
3. Izplāno, kāds ceļš Tev būtu ejams līdz savam mērķim- kļūt par šīs profesijas pārstāvi.
4. Attēlo savu plānojumu vizuāli infografikā, izmantojot savas zināšanas un IT prasmes. *(INFOGRAFIKA- vizuāls datu, informācijas un zināšanu attēlojums. Tas grafiski attēlo kompleksu informāciju viegli uztveramā veidā. Maz teksta, konkrēti īsi teikumi, norādes, simboli)*
5. Ja vēlies, vari iepazīsties ar Neogeo.lv dizainera Māra Grīvāna ieteikumiem infografiku veidošanā. ( pielikumā Nr.1 PDF materiāls)

**Darbu noformēšana:**

1. Infografika jānoformē uz A4 formātā, jo tiks arī izprintētas.
2. Infografikas labajā apakšējā stūrī norāda autora iniciāļus ( vārda un uzvārda pirmos burtus) un klasi.
3. Autora vārds,uzvārds, skola un klase jānorāda reģistrācijas tabulā ( pielikums Nr.2)

**Darbu iesniegšana:**

1. Viens dalībnieks konkursam var iesniegt vienu radošo darbu – infografiku.
2. Infografika jānosūta elektroniski Word vai PDF formātā uz e-pastu: lidija.locmele@inbox.lv līdz 12.04.2021.

**Vērtēšana:**

 Darbu vērtēšana notiks anonīmi ( neizpaužot vērtētājiem radošo darbu autorus un skolas) pa klašu grupām ( 7.-8., 9.-10., 11.-12.klase)

Darbus vērtēs IT jomas un Balvu novada Izglītības, kultūras un sporta pārvaldes speciālisti.

**Vērtēšanas kritēriji:**

1. Infografikas saturs ir par profesiju.
2. Atbilstība infografikas veidošanas prasībām *( Konkrēta, īsi izteikta, viegli uztverama informācija. Izplānots, gaumīgs tās izkārtojums.).*
3. Infografikā tiek attēlota secība mērķa sasniegšanai.

**Apbalvošana:**

Uzvarētāji saņems balvas no pasākuma organizatoriem un atbalstītājiem.

Visas iesniegtās infografikas tiks ievietotas virtuālā izstādē un būs pieejamas Balvu novada mājaslapā.

*Uz jautājumiem par konkursa norisi atbildes sniegs: Lidija Ločmele, tel.nr.25440049*